b'\n_START_ARTICLE_\nFrode Steinicke\n_START_PARAGRAPH_\nFrode Steinicke (f\xc3\xb8dt 11. maj 1953 i Silkeborg) er en dansk billedhugger._NEWLINE_Frode Steinicke har v\xc3\xa6ret privat elev hos billedhuggeren Hans J\xc3\xb8rgen Nicolaisen, men er i akademisk forstand autodidakt. Frode Steinicke debuterede som billedhugger 1987._NEWLINE_Frode Steinicke begyndte sit skulpturarbejde med udgangspunkt i den skulpturelle arv omkring krop og draperi. Senere har han udviklet sit arbejde i retning af konstruktivisme og streng minimalisme._NEWLINE_Frode Steinicke har arbejdet med flere plads- og skulpturudsmykninger, og flere af Steinickes skulpturer har fundet plads i det offentlige rum og i st\xc3\xb8rre industrivirksomheder. Blandt andet den stedspecifikke rumudsmykning med High Five-skulpturen og furnituren Penta Plinten p\xc3\xa5 Norups Plads 2008, Silkeborg.'